REPUBLIKA SRPSKA

OPŠTINA UGLjEVIK

NAČELNIK OPŠTINE

Broj : 02/6-404-49/24

Datum, 06.06.2024.godine

Na osnovu člana 82.stav 3. Zakona o lokalnoj samoupravi (,,Službeni glasnik RS“, broj: 97/16), člana 69.stav 3., člana 70. stav 1. i 4. Zakona o javnim nabavkama BiH („Sl. glasnik BiH“, broj 39/14, 59/22 ) i prijedloga Komisija za otvaranje, pregled, ocjenu i upoređivanje ponuda, Načelnik Opštine Ugljevik, donosi sljedeću

O D L U K U

o otkazivanju postupka javne nabavke

Član 1.

Otkazuje se postupak javne nabavke radova na redovnom ljetnom održavanju mreže lokalnih i nekategorisanih puteva opštine Ugljevik, a u skladu sa članom 69.stav 3. Zakona o javnim nabavkama („Sl. glasnik BiH“, broj 39/14, 59/22), procijenjena vrijednost javne nabavke iz člana 1. ove Odluke iznosi 372.290,00 KM bez zaračunatog PDV-a.iz razloga koji su izvan kontrole ugovornog organa i koji se nisu mogli predvidjeti u vrijeme pokretanja postupka javne nabavke.

Član 2.

Ova Odluka stupa na snagu danom donošenja.

**O b r a z l o ž e nj e**

U skladu sa Planom javnih nabavki i Odluke o pokretanju postupka nabavke broj: 02/6-404-49/24 od 17.05.2024.godine, odobreno je pokretanje postupka javne nabavke radova na redovnom ljetnom održavanju mreže lokalnih i nekategorisanih puteva opštine Ugljevik putem otvorenog postupka.

Procijenjena vrijednost javne nabavke iznosi 372.290,00 KM bez PDV-a.

Obavještenje o nabavci broj: 894-1-3-31-3-44/24 objavljen na portalu javnih nabavki dana 20.05.2024.godine. i Službenom glasniku Bosne i Hercegovine broj: 1/24 od 05.01.2024.godine

Tendersku dokumentaciju po izvještaju o preuzimanju tenderske dokumentacije na dan 06.06.2024.godine do 11:13 sati je preuzelo 7 ponuđača.

Ponudu nije dostavio ni jedan ponuđač do momenta donošenja ove odluke.

Tenderskom dokumentacijom broj: 02/6-404-49/24 od 17.05.2024.godine i obavještenjem o nabavci 894-1-3-31-3-44/24 krajnji rok za dostavlanje ponuda je 10.06.2024.godine do 8:00 sati.

Naknadnim uvidom u predmjer i predračun radova, odnosno tehničku specifikaciju radova utvrđeno je da ista nije urađena u skladu sa godišnjim procjenjenim potrebama ugovornog organa.

.

Iz navedenih razloga Odsjek za javne nabavke, investicije i nadzor je dana 06.06.2024. godine dostavio preporuku o otkazivanju postupka predmetne nabavke.

Naime, u postupku predmetne nabavke nesumnjivo je utvrđeno da postoje dokazivi razlozi izvan kontrole ugovornog organa a koji se nisu mogli predvidjeti u vrijeme pokretanja postupka javne nabavke, te su se stekli zakonski uslovi za otkaz postupka javne nabavke.

Iz navedenih razloga, primjenom člana 69. stav 3. Zakona o javnim nabavkama, odlučeno je kao u dispozitivu ove odluke.

**Pouka o pravnom lijeku:**

Protiv ove odluke može se izjaviti žalba, najkasnije u roku od deset (10) dana od dana prijema ove odluke.

Odsjek za javne nabavke,

investicije i nadzor NAČELNIK OPŠTINE

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Miroslav Mirković, dipl.inž. Vasilije Perić, dipl.ecc.

Dostavljeno:

1.U spis i

2.Dosije.